《送章主簿之江宁侍郎尚文之兄也》
明代·曹义

青杨树底喜为邻，尊酒清谈几度春。诗句远宗唐律度，襟怀不减晋时人。

一官禁阙初承命，千里关河独问津。晓日都亭相别处，马蹄愁踏落花尘。

作者简介：（1390—1460）明扬州府仪真人，字敬方。正统中以燕山左卫指挥佥事累功至都督佥事，副巫凯守辽东。凯卒，代为总兵官。数与兀良哈战，进都督同知，累官左都督。在边二十年，谨守边陲，辽人安之。英宗复辟，封丰润伯。